पटना. पुनपुन के डुमरी में बसेगी सूबे की पहली साइबर सिटी। सरकार ने राज्य में आईटी हब के रूप में डेवलप करने के लिए इस स्थान काे चिन्हित किया है। पटना मास्टर प्लान 2031 में डुमरी का चुनाव नए एयरपोर्ट के लिए किया गया था। लेकिन राज्य और केन्द्र सरकार ने बिहटा के एयरफोर्स स्टेशन के साथ नया एयरपोर्ट विकसित करने का निर्णय लिया है। इसके बाद इस इलाके को साइबर सिटी के रूप में डेवलप करने की कवायद शुरू हो गई है।